તહેવારનો સમય હોય અને સરસ મજાના વસ્ત્રો પહેર્યા હોય, પરંતુ જો તેની સાથે કોઈ આડેધડ પરફ્યૂમ છાંટ્યું હોય તો આખાય પહેરવેશની મજા મરી જાય છે. તમે તમારી આસપાસ ઘણી વાર નોંધ્યું હશે કે, વ્યક્તિની વસ્ત્રસજ્જા સરસ હોય પરંતુ તેણે છાંટેલા પરફ્યૂમથી બધી મજા મરી જતી હોય છે. જોકે, એમાં કોઈ વ્યક્તિનો પણ વાંક નથી. આજકાલ પરફ્યૂમ એટલા બધી સુંગધની વરાયટીમાં તથા બ્રાન્ડમાં મળે છે કે આપણે લેવામાં કન્ફ્યૂઝ થઈ જઈએ. તો આજે જાણીએ કે કેવી રીતે પરફ્યૂમની પસંદગી કરવી જોઈએ.